[{"text_idx": "#000000", "text": "15 kunstina\u0308itust, mida veebis vaadata"}, {"text_idx": "#000001", "text": "Kultuur on kolinud internetti. Pole mingit kahtlust. Iga pa\u0308ev toimub u\u0308le veebi ku\u0308mneid ja sadu kontserte ning raamatulugemisi, diivanilt lahkumata saab vaadata teatrietendusi. Ka na\u0308itusesaalid on viimastel na\u0308dalatel tutvustanud virtuaal- ja videotuure ning toonud va\u0308hemalt osa na\u0308itusekogemusest veebi. Et valik on kirju, panime kirja mo\u0303ned soovitused."}, {"text_idx": "#000002", "text": "Tartu kunstimuuseum ehk Tartumusi on valmis saanud kaks videotuuri. Juba eelmisest na\u0308dalast on Tartmusi veebilehel u\u0308leval Flo Kasearu na\u0308itus \u201eOhustatud liigid\u201c videotuur, mis va\u0308ikepoe na\u0308itel ra\u0308a\u0308gib u\u0308he ettevo\u0303tte lo\u0303ppemise lugu. Kasearu loomingule omaselt ei puudu ka sel korral na\u0308ituselt isikupa\u0308rane huumor ja iroonia, millega teemat ka\u0308sitletakse."}, {"text_idx": "#000003", "text": "A\u0308sja valmis Tartumusil ka teine giidiga videotuur, seekord na\u0308itusest \u201eAutoriehte anatoomia. Eesti ehtekunst 1953\u20132019\u201c, mis su\u0308ndis koosto\u0308o\u0308s Eesti Tarbekunsti- ja Disainimuuseumiga. Va\u0308ljapanek to\u0303stab esile autoriehte kui kunstniku isikupa\u0308rase eneseva\u0308ljen\u00adduse vahendi, mis va\u0308a\u0308rtustab inimest ko\u0303ige erinevamatel viisidel. Kokku on na\u0308itusel eksponeeritud on u\u0308le 300 teose 86 autorilt."}, {"text_idx": "#000005", "text": "Veebituurile lisaks saab ERMi blogist lugeda na\u0308ituseu\u0308levaadet, kus Reet Mark tutvustab nii so\u0303nas kui ka pildis mitutku\u0308mmet selle kunstikogu teost."}, {"text_idx": "#000008", "text": "Eesti u\u0308ks populaarsematest muuseumitest, KUMU Kunstimuuseum on samuti valiku oma na\u0308itustest veebi u\u0308mber kolinud."}, {"text_idx": "#000009", "text": "Nii vo\u0303ib u\u0308le veebi ja videotuuri toel vaadata Eesti omana\u0308olisema graafikakunstniku Vello Vinna seni suurim retrospektiivi \u201eVastupeegeldused\u201c, mis toob esile tema loomingu mitmeku\u0308lgsuse ja terviklikkuse, na\u0308idates Vello Vinna graafika, eksliibriste, illustratsioonide ja plakatikujunduste fantaasiarikast kujundimaailma."}, {"text_idx": "#000011", "text": "Vaata na\u0308itusy veebistVaata videotuuri Youtube\u2019is"}, {"text_idx": "#000012", "text": "Samuti tasub pikem pilk heita kolme naiskunstniku Edith Karlsoni, Eva Mustoneni ja Mary Reid Kelley \u2013 loomingule keskenduva na\u0308itusele \u201cSisse-sisse, uks on lahti.\u201c Kuraator Triin Tulgiste toob veebitutvustuses va\u0308lja ko\u0303igi kolme kunstniku feministliku la\u0308htekoha ja teemade ringi, kuhu mahuvad nii koletised, kehalisus ja keha kui ka kodu ja plahvatuslikkus. Lisaks pakub Tulgiste va\u0308lja teoste to\u0303lgendusi ning selgitab vaatajale lahti teoste loomise vo\u0303imalikud algimpulsid, kirjeldades po\u0303hjalikumalt ka iga autori loomingut ja ka\u0308ekirja. vaata na\u0308itust veebis"}, {"text_idx": "#000013", "text": "Kel on aga huvi No\u0303ukogude aja eesti kunsti vastu, soovitame vaadata kuraator Anu Allas pooletunnist videotuuri pu\u0308sina\u0308ituselt \u201eKonfliktid ja kohandumised. No\u0303ukogude aja Eesti kunst (1940\u20131991)\u201c, kus ka\u0308sitletakse kunstnike loomingut eri ku\u0308mnendeil, riigikorra mo\u0303ju kunstile ning uuritakse ka valitud to\u0308id la\u0308hemalt."}, {"text_idx": "#000014", "text": "Nagu teame, ja\u0308id na\u0308itusesaalide ootamatu sulgemise tagaja\u0308rjel ja\u0308id publikuta ku\u0308mned na\u0308itused. Mo\u0303ned neist olid aga ettevalmistusfaasis ega jo\u0303udnudki vaatajateni. Just nende \u201euste taha ja\u0308a\u0308nud\u201c na\u0308itustega on vo\u0303imalik tutvuda Olemata olemuste na\u0308ituste rubriigi kaudu, kus on u\u0308levaateid ka va\u0308iksemate kunstiasutuste ja galeriide va\u0308ljapanekutest."}, {"text_idx": "#000015", "text": "Eriliselt tasub va\u0308lja tuua Ka\u0308smu ku\u0308laelu-olu kajastav Eve Kase ja Elo-Hanna Seljamaa kureeritud \u201eKuidas ra\u0308a\u0308kida salapaigast seda reetmata\u201c,\u201c Staapli 3 galeriis toimuma pidanud Meru isikuna\u0308itus \u201cNight Mare/ Nightmare\u201d ning vaid u\u0308he pa\u0308eva avatud olnud helikunstnik Taavi Tulevi digikunstina\u0308itus \u201eLo\u0303pmatus\u201c"}, {"text_idx": "#000016", "text": "Vaata teisi olemata na\u0308ituste u\u0308levaateid siit"}, {"text_idx": "#000018", "text": "Temnikova & Kasela galerii avas eelmise na\u0308dala lo\u0303pus virtuaaltuuri grupina\u0308itusest \u201cNarcotics\u201d, mis tutvustab kunstnike Ilja Karilampi, Nik Kosmas, Cosima von Bonin, Kareem Lotfy ja Katja Novitskova loomingut. \u201cNarcotics\u201d uurib visuaalset eufooriat ja esteetilist rahuldust ja\u0308rgmiste ku\u0308simuste abil: kas ilma teadvust mo\u0303jutavate aineteta on vo\u0303imalik kogeda sama u\u0308levat tajuseisundit? Kumb utoopilistest mo\u0303tetest on reaalsem: kas see, mida kujutame ette uimastite mo\u0303ju all, vo\u0303i ratsionaalne mo\u0303tteka\u0308ik, et ko\u0303igel on mingi suurem ta\u0308hendus?"}, {"text_idx": "#000019", "text": "Galerii eesma\u0308rk on tagada virtuaalne ligipa\u0308a\u0308s na\u0308itusele ka isolatsiooniperioodil ja luua keskkond kus on hoolikalt kokkupandud valik erinevate lisamaterjalidega nii na\u0308itusel olevate teoste kui ka kunstnike kohta. 360-kraadi alt vaadatav na\u0308itusetuur ka\u0308tkeb endas kunstnik Ilja Karilampi poolt loodud video-ja heliteost, samuti na\u0308eb salvestusi Instagram Live vahendusel toimunud kontaktivabast avamisest. Ka sisaldab virtuaaltuur linke na\u0308itusega haakuvatele lisatekstidele, helile ning visuaalmaterjalile."}, {"text_idx": "#000020", "text": "Tallinnast Vabaduse va\u0308ljaku servalt asuvasse kunstihoonesse saab ta\u0308na piiluda nelja virtuaalna\u0308ituse kaudu. Virtuaalna\u0308itus lubab liikuda saalis u\u0308he teose juurest teiseni ning selle juurde kuulub digigiid, kust saab vastavalt soovile, kas kuulata vo\u0303i lugeda teoste su\u0308nnilugusid ja taustu."}, {"text_idx": "#000022", "text": "Ede Raadiku na\u0308ituse \u201cParim, kes sa kunagi oled\u201d visuaal"}, {"text_idx": "#000023", "text": "Mitte ko\u0303ik kunst ei va\u0308ljendu lo\u0303uendil ega paberil. Kaasaegne online-elu va\u0308ljendub ka kunstis, ta\u0308psemalt loomingus, mis on loodud just online-kanalitele."}, {"text_idx": "#000024", "text": "U\u0308ks la\u0308hemal asuvaid online-kunsti kogusid on Soome nu\u0308u\u0308diskunsti muuseumil \u2013 Kiasma Online Art viib kunsti muuseumi seinte vahelt va\u0308lja. Online-kunst ja online-kollektsioonid ta\u0308hendavad paradigma muutust nii kunsti loomisel, esitlemisel kui ka kogemisel. Kuivo\u0303rd erineb kunsti kogemine kui see toimub kunstisaali asemel veebis? Kas kogemus muutub drastiliselt, kui kunsti vaadata nutitelefoni kaudu rahvarohkes bussis vo\u0303i kodus diivani? Kas kunst saab levida Interneti-meemide kujul?"}, {"text_idx": "#000025", "text": "2017. aastal osana na\u0308itusest ARS17: Hello World! loodud Kiasma Online Art kogusse soetatakse ja\u0308tkuvalt uusi teosed. Hetkel on va\u0308ljapanekus 20 teost la\u0308hiriikidest ja kaugemalt, nende seas ka Eesti fotograafi ja videokunstniku Marge Monko looming. Tema videoteos \u201eDear D\u201c ra\u0308a\u0308gib romantilistest suhetest ja armastusest kasutades internetist pa\u0308rit visuaalkeelt."}, {"text_idx": "#000026", "text": "U\u0308ks viimatisi lisandusi kogusse on Soome kunstniku Otto Byrstro\u0308mi teos 9 Billion Apps sotsiaalmeedia ja tarbimiskultuuri teemal \u2013 kollaaz\u030c mitmetest veebist leitud vo\u0303i ostetud elementidest."}, {"text_idx": "#000027", "text": "Juhul, kui huvi on suurem hoopis rahvusvahelise kunstimaailma vastu, tasub otsida suuremate kunstimuuseumite online-va\u0308ljapanekuid. Na\u0308iteks MoMA on online-keskkonda toonud hulgaliselt teoseid, Tate Youtube kanalile lisanud paari pa\u0308eva eest videotuur Andy Warholi loomingust ja Tate\u2019i va\u0308ljapanekust. Google Arts & Culture kaudu vo\u0303ib aga uurida kaasaegset kunsti sadadest galeriidest ja na\u0308ituseasutustest."}, {"text_idx": "#000028", "text": "AkzoNobeli kunstipreemia pa\u0308lvis Ludmilla Siim"}, {"text_idx": "#000030", "text": "2022: huvi Eesti kaasaegsete kunstnike ja nende loomingu vastu on to\u0303usuteel"}, {"text_idx": "#000031", "text": "Voronja ku\u0308mnendat hooaega kureerib Stina Leek"}]